open-index/open-wikipedia-markdown huggingface dataset:
ஆக்டினியம்(III) ஐதராக்சைடு

**ஆக்டினியம்(III) ஐதராக்சைடு** (*Actinium(III) hydroxide*) என்பது Ac(OH)3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மை நிறத்தில் கதிரியக்கப் பண்புகளை ஆக்டினியம்(III) ஐதராக்சைடு வெளிப்படுத்துகிறது. 

## தயாரிப்பு
கரையக்கூடிய ஆக்டினியம் உப்புகளுடன் காரங்கள் அல்லது அம்மோனியா நீரைச் சேர்த்து வினைபுரியச் செய்தால் ஆக்டினியம்(III) ஐதராக்சைடு உருவாகும். வினையின் விளைவாகக் கிடைக்கும்  கூழ்மத்திலிருந்து வீழ்படிவாக ஆக்டினியம்(III) ஐதராக்சைடு பிரித்தெடுக்கப்படுகிறது.: 

:: Ac3+ + 3 OH− → Ac(OH)3↓

இதன் கரைதிறன் இலந்தனம் ஐதராக்டை விட சற்று அதிகமாக உள்ளது., ஆனால் தண்ணீரில் கரையாது.

## வேதிப் பண்புகள்
ஆக்டினியம்(III) ஐதராக்சைடு ஒரு காரம் என்பதால் அமிலங்களுடன் வினைபுரிந்து இது ஆக்டினியம் உப்புகளைக் கொடுக்கிறது.:

: Ac(OH)3 + 3 HNO3 → Ac(NO3)3 + 3 H2O

## மேற்கோள்கள்

பகுப்பு:ஆக்டினியம் சேர்மங்கள்
பகுப்பு:ஐதராக்சைடுகள்
மும்மெத்தில்சிடைபின்

**மும்மெத்தில்சிடைபின்** (*Trimethylstibine*) என்பது Sb(CH3)3 என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற இச்சேர்மம் காற்றில் தீப்பற்றிக் கொள்ளும் தன்மையும் நச்சுத்தன்மையும் கொண்ட ஒரு நீர்மமாகும். ஆண்டிமனி முக்குளோரைடுடன் மெத்தில் கிரிக்கனார்டு வினையாக்கியைச் சேர்த்து சூடுபடுத்தி வினைபுரியச் செய்தால் மும்மெத்தில்சிடைபின் உருவாகும். ஆண்டிமனி நிறைந்த மண்ணில் காற்றில்லா சுவாசப் பாக்டீரியாவாலும் இது உற்பத்தி செய்யப்படுகிறது. மாறாக மும்மெத்தில் பாசுபீனுடன் ஒப்பிடுகையில் மும்மெத்தில்சிடைபின் வலிமை குறைந்த ஓர் இலூயிசு காரமாகும்.  III-V வகை குறைக்கடத்திகள் தயாரிப்பில்  இது பயன்படுத்தப்படுகிறது.

## மேற்கோள்கள்

பகுப்பு:கரிம ஆண்டிமனி சேர்மங்கள்
பகுப்பு:கரிமச் சேர்மங்கள்
முடிவிலி குறியீடு

**முடிவிலி குறியீடு**(*Infinity symbol* : ) என்பது முடிவிலியின் கருத்தைக் குறிக்கும் ஒரு கணிதக் குறியீடு ஆகும்.. இக் குறியீடு, இதேபோன்ற வடிவங்கொண்ட, இயற்கணித வடிவவியலில் ஆய்வு செய்யப்பட்ட லெம்னிஸ்கேட்டு வளைவுகளின் (எண் 8 அல்லது ∞-வடிவ வளைவுகள்) பெயரால்,  "லெம்னிஸ்கேட்டு" என்றும் அழைக்கப்படுகிறது. மேலும் கால்நடை வணிகக் குறியிடலில் "சோம்பேறி எட்டு" என்றும் அழைக்கப்படுகிறது.

## வரலாறு

இந்த சின்னம் முதன்முதலில் கணித ரீதியாக 17 ஆம் நூற்றாண்டில் ஜான் வாலிஸ் என்பாரால் பயன்படுத்தப்பட்டது. இருந்தபோதிலும் இது மற்ற பயன்பாடுகளின் நீண்ட வரலாற்றைக் கொண்டுள்ளது. கணிதத்தில், இது பெரும்பாலும் முடிவில்லாத மதிப்புகளைக் காட்டிலும் முடிவில்லாத செயல்முறைகளைக்  குறிக்கிறது. . புத்தகப் பிணைப்பில் காகிதத்தின் நீண்டகாலப் பயனிலை போன்ற பிற தொடர்புடைய தொழில்நுட்ப அர்த்தங்களையும் கொண்டுள்ளது. மேலும் நவீன மாயவாதம் மற்றும் இலக்கியத்தில், அதன் எல்லையற்ற குறியீட்டு மதிப்புக்காகப் பயன்படுத்தப்படுகிறது. இது வரைபட வடிவமைப்பின் பொதுவான அங்கமாக உள்ளது. உதாரணமாக நிறுவனங்களின் சின்னங்களிலும்  'மெட்டிஸ்' கொடி போன்ற பழைய வடிவமைப்புகளிலும் காணப்படுகிறது முடிவிலி சின்னமும் அதன் பல மாறுபாட்ட வடிவமைப்புகளும் பல்வேறு வரியுரு குறியாக்கங்களில் கிடைக்கின்றன.

வாலிஸ் இந்தக் குறியீட்டை அவர் தேர்ந்தெடுத்தற்கான காரணத்தை விளக்கவில்லை. இது ஒரு ரோமானிய எண்ணின் மாறுபட்ட வடிவமாக கருதப்படுகிறது, ஆனால் எந்த ரோமானிய எண் என்பது தெளிவாக இல்லை. ஒரு கோட்பாடு, முடிவிலி குறியீடு 100 மில்லியனுக்கான எண்ணுருவை அடிப்படையாகக் கொண்டது எனக் கூறுகிறது. இந்த 100 மில்லியனுக்கான எண்ணுருவானது, இதே முடிவிலிக் குறியீட்டை ஒரு செவ்வக சட்டகத்திற்குள் இணைக்கப்பட்ட வடிவை ஒத்திருந்தது. ரோமானிய எண்ணுக்குப் பதிலாக, இது கிரேக்க எழுத்துக்களின் கடைசி எழுத்தான ஒமேகாவின் சிறிய வடிவமான ω இன் மாறுபாட்டிலிருந்து பெறப்பட்டதாக இருக்கலாம்.

## மேற்கோள்கள்

பகுப்பு:கணிதக் குறியீடுகள்
பகுப்பு:முடிவிலி
கே. பி. ஏ. சி. லீலா

**கே. பி. ஏ. சி. லீலா** (*K. P. A. C. Leela*) மலையாள நாடகங்கள் மற்றும் திரைப்படங்களில் நடித்ததற்காக நன்கு அறியப்பட்ட ஓர் இந்தியா நடிகை ஆவார். இவர் கேரள சங்கீத நாடக அகாதமி வழங்கிய *குரு பூஜா* விருதைப் பெற்றுள்ளார். கேரள மாநில திரைப்பட விருதுகள் வழங்கும் குழு *ரௌத்ரம்* (2018) படத்தில் இவரது நடிப்பிற்காக ஒரு சிறப்பு குறிப்பை வழங்கியது.

## ஆரம்பகால வாழ்க்கை மற்றும் தொழில்
மூவாற்றுப்புழை அருகேயுள்ள பிரவம் என்ற கிராமத்தில் பொதுவுடமைவாதிகளான குரியாகோஸ் மற்றும் மரியம்மா ஆகியோருக்கு மகளாகப் பிறந்தார். இவர் கேரள கலாமண்டலத்தில் சேர்ந்து சிறிது காலம் நடனம் பயின்றார். *முந்திரிச்சரில் குரே * என்ற நாடகத்தில் தெரசா என்ற கதாநாயகியாக இவர் முதலில் நடித்தார். பின்னர், இவர் கேரள மக்கள் கலை மன்றத்தில் பதினைந்து ஆண்டுகள் பணியாற்றினார், தோப்பில் பாசியின் பல நாடகங்களில் முக்கிய வேடங்களில் நடித்தார். *புதிய ஆகாசம் புதிய பூமி* என்ற திரைப்படத்தில் அறிமுகமானார். *முடினயா புத்ர*, *அம்மாய் வந்தனா*, *ஆத்யபிகா* உள்ளிட்ட பிற படங்களிலும் தோன்றினார். 1970 களில் திரையுலகில் நடிப்பதிலிருந்து சில காலம் விலகியிருந்தார். கேரள மக்கள் கலை மன்றத்தில் இசைக் கருவியாளரான டேவிட் என்பவரை மணந்தார்.

*ஒரு பென்னும் ராண்டானும்* படத்தில் மரியா என்ற பாத்திரத்தின் மூலம் லீலா மீண்டும் நடிக்க வந்தார். தொடர்ந்து, 2018 இல் ரெளத்ரம் படத்தில் மேரிக்குட்டி வேடத்தில் நடித்தார். 2019இல் வெளியான இந்தப் படம், 2018இல் கேரளா எதிர்கொண்ட வெள்ளத்தின் உண்மைக் கதையை சித்தரிக்கிறது. 2023 ஆண்டில், *பூக்களம்* படத்தில் லீலா என்ற கதாபாத்திரத்தில் நடித்தார்.

## சொந்த வாழ்க்கை
கேரள மக்கள் கலை மன்றத்தில் இசைக் கருவியாளராக பணியாற்றிய டேவிட் என்பவரை மணந்தார்.

## விருதுகள்
கேரள சங்கீத நாடக அகாதமியின் *குரு பூஜா* விருதைப் பெற்றுள்ளார். 2018 இல் *ரௌத்ரம்* படத்தில் நடித்ததற்காக சிறந்த நடிகைக்கான விருதையும் வென்றார்.

## மேற்கோள்கள்

## வெளி இணைப்புகள்

* 

பகுப்பு:20 ஆம் நூற்றாண்டின் இந்திய நடிகைகள்
பகுப்பு:மலையாளத் திரைப்பட நடிகைகள்
பகுப்பு:கேரள நடிகைகள்
பகுப்பு:வாழும் மக்கள்
சோராபாய் அம்பாலாவாலி

**சோரபாய் அம்பாலாவாலி** ( *Zohrabai Ambalewali* ) (1918 - 21 பிப்ரவரி 1990) 1930கள் மற்றும் 1940களில் பாலிவுட் திரைப்படங்களில் பணியாற்றிய ஓர் இந்தியப் பாரம்பரியப் பாடகியும் மற்றும் பின்னணிப் பாடகியும் ஆவார். 1940 களின் ஆரம்ப மற்றும் நடுப்பகுதியில் மிகவும் பிரபலமான பெண் பின்னணி பாடகர்களில் ஒருவராக இவர் கருதப்பட்டார்.

இசையமைப்பாளர் நௌசாத் இசையில் 1944 ஆம் ஆண்டு வெளியாகி வெற்றி பெற்ற *ராட்டன்* (1944) படத்தில் இடம்பெற்ற  " அங்கியன் மிலாகே ஜியா பர்மாகே" மற்றும் "ஆய் தீபாவளி, ஆய் தீபாவளி" மற்றும் சம்சாத் பேகத்துடன் சேர்ந்து *அன்மோல் காடி* (1946) *படத்தில் இடம்பெற்ற  "உரான் கடோலே பெ உத் ஜாவூன்"* திரைப்படப் பாடல்களில் பாடியதற்காக அவர் மிகவும் பிரபலமானவர். இவர், ராஜ்குமாரி, சம்சாத் பேகம் மற்றும் அமிர்பாய் கர்நாடகி ஆகியோருடன், பாலிவுட் திரையுலகின் முன்னணி முதல் தலைமுறை பின்னணிப் பாடகர்களில் ஒருவராக இருந்தார். இருப்பினும், 1940 களின் பிற்பகுதியில், கீதா தத் மற்றும் லதா மங்கேஷ்கர் போன்ற புதிய குரல்களின் வருகையினால், சோராபாய் அம்பாலேவாலியின் தொழில் வாழ்க்கை மங்கிவிட்டது.

## ஆரம்ப வாழ்க்கையும் பின்னணியும்
தற்போதைய அரியானாவில் உள்ள அம்பாலாவில், தொழில்முறை பாடகர்களின் குடும்பத்தில் பிறந்து வளர்ந்தார். 'அம்பாலாவாலி' என்பது இவரது குடும்பப் பெயர். குலாம் உசைன் கான் மற்றும் உஸ்தாத் நசீர் உசைன் கான் ஆகியோரின் கீழ் தனது இசைப் பயிற்சியைத் தொடங்கினார். பின்னர், இந்துஸ்தானி இசையின் ஆக்ரா கரானாவில் (இசைப்பள்ளி) இசையில் பயிற்சி பெற்றார்.

## தொழில் வாழ்க்கை
அம்பாலாவாலி தனது 13 வயதில், அனைத்திந்திய வானொலியில் ஒரு பாடகராக தனது வாழ்க்கையைத் தொடங்கினார். முக்கியமாக பாரம்பரிய மற்றும் அரை பாரம்பரிய பாடல்களைப் பாடினார். இவரது சில தும்ரிகளை *எச். எம். வி* இசைத்தட்டு நிறுவனம் பதிவு செய்து வெளியிட்டது. இறுதியில் *பிரானசுகி நாயக்* இசையமைத்த *தகு கி லட்கி* (1933) திரைப்படத்தின் மூலம் பின்னணிப் பாடகியாக இந்தி திரைப்படத்தில் அறிமுகமானார்.  இலாகூரைத் தளமாகக் கொண்ட திரைப்படத் துறையில் ஆரம்ப ஆண்டுகளுக்குப் பிறகு, இவர் மும்பைக்கு குடிபெயர்ந்தார். இசை இயக்குநர் நௌசாத்தின் கீழ் *ராட்டன்* (1944) என்ற திரைப்படத்தின் மூலம் இவரது முதல் வெற்றி இருந்தது. மேலும் "ஆயி தீபாவளி ஆயி தீபாவளி" மற்றும் "அகியான் மிலா கே, ஜியா பர்மா கே" போன்ற வெற்றி பாடல்களும் பின்னர் வெளிவந்தன. இசை இயக்குநர் நௌசாத்துக்காக *அன்மோல் காதி* (1946), *மேளா* (1948), *ஜாதூ*(1951) போன்ற வெற்றி படங்களில் பாடினார்.நூர்ஜஹான்
 மற்றும் கல்யாணி ஆகியோருடன் *ஜீனத்* (1945) படத்தில் "அஹென் நா பாரீன் ஷிக்வே நா கியே" என்ற கவ்வாலி பாடினார். இது தெற்காசிய படங்களில் பெண் குரல்களில் பதிவு செய்யப்பட்ட முதல் கவ்வாலி பாடலாகும். இது பொதுமக்கள் மத்தியில் மிகவும் பிரபலமானது.

1948 இல் லதா மங்கேஷ்கர், கீதா தத் மற்றும் ஆஷா போஸ்லே போன்ற இசைக்கலைஞர்கள் வருவதற்கு சற்று காலம் முன்பு , ஷம்ஷாத் பேகம், குர்ஷித், அமீர்பாய் கர்நாடகி போன்ற பாடகர்களுடன், கனமான தும்ரி பாணியில் முன்னணி பின்னணி பாடகர்களுடன் இந்தித் திரைப்படங்களில் பாடிவந்தார்.

## பிற்கால வாழ்க்கை
அம்பாலாவாலி 1950 களில் திரைப்படத் துறையில் இருந்து ஓய்வு பெற்றார். இருப்பினும் புகழ்பெற்ற கதக் நடனக் கலைஞரான தனது மகள் ரோசன் குமாரியின் நிகழ்ச்சிகளில் தொடர்ந்து பாடினார். ரோசன் குமாரி சத்யஜித் ராயின் ஜல்சாகர் (1958) படத்திலும் நடித்த்தவர்.

## மேற்கோள்கள்

## வெளி இணைப்புகள்
* 
*  Filmography of Zohrabai Ambalewali

பகுப்பு:1990 இறப்புகள்
பகுப்பு:1918 பிறப்புகள்
துல்லிய வேளாண்மை

thumb|தவறான வண்ணப் படங்கள் துல்லிய வேளாண்மையில் தொலைநிலை உணர்திறன் பயன்பாடுகளை விபரிக்கின்றன.
thumb|"யாரா ''என்-சென்சார் ஏஎல்எஸ்'' " எனும் உணர்திறன் கருவி ஒரு டிராக்டரின் விதானத்தில் பொருத்தப்பட்டுள்ளது-இது பயிர்களின் ஒளி பிரதிபலிப்பை பதிவுசெய்து, கருத்தரித்தல் பரிந்துரைகளை கணக்கிட்டு, பின்னர் உர பரவலின் அளவை மாற்றக்கூடிய ஒரு அமைப்பு ஆகும்.
thumb|துல்லிய வேளாண்மை NDVI 4 cm/pixel GSD
**துல்லிய வேளாண்மை**  (Precision agriculture) என்பது விவசாய உற்பத்தியில் நிலைப்பேறான தன்மையை மேம்படுத்துவதற்காக தற்காலிக மற்றும் இடஞ்சார் மாறுபாடுகளை அவதானித்தல், அளவிடுதல் மற்றும்  பதிலளிப்பது ஆகியவற்றின் அடிப்படையிலான  ஒரு விவசாய மேலாண்மை உத்தி ஆகும். இது பயிர் மற்றும் கால்நடை உற்பத்தி ஆகிய இரண்டிலும் பயன்படுத்தப்படுகிறது.  துல்லிய வேளாண்மை  பெரும்பாலும் விவசாய நடவடிக்கைகளை தானியக்கமாக்குவதற்கு தொழில்நுட்பங்களைப் பயன்படுத்துகிறது. அவற்றின் நோயறிதல், முடிவெடுத்தல் அல்லது செயல்திறன் ஆகியவற்றை மேம்படுத்துகிறது.   துல்லியமான விவசாய ஆராய்ச்சியின் குறிக்கோள், வளங்களைப் பாதுகாக்கும் அதே வேளையில் உள்ளீடுகளின் மீதான வருவாயை மேம்படுத்தும் குறிக்கோளுடன் முழு பண்ணை நிர்வாகத்திற்கான முடிவு ஆதரவு அமைப்பை வரையறுப்பதாகும்..

## மேற்கோள்கள்

பகுப்பு:வேளாண்மை
திபெத் இமயமலை மலையேறும் வழிகாட்டிப் பள்ளி

**திபெத் இமயமலை மலையேறும் வழிகாட்டிப் பள்ளி**  (The Tibate Himalaya Mountainering Guide School)  சீன நாட்டின் திபெத் தன்னாட்சிப் பகுதியான லாசா நகரத்தில்  அமைந்துள்ள ஒரு மலையேறும் வழிகாட்டி பள்ளியாகும்.  லாசா இமயமலை மலை ஏறுதல் வழிகாட்டிப் பள்ளி, திபெத் மலையேறும் பள்ளி என்ற பெயர்களாலும் இது அழைக்கப்படுகிறது.

## வரலாறு.
மூன்று முறை எவரெசுட்டு சிகரத்தை ஏறிய நைமா செரிங்கு  என்பவரால் 1999 ஆம் ஆண்டில் இந்த பள்ளி நிறுவப்பட்டது.  இந்தப் பள்ளியின் பட்டதாரிகள் உலகம் முழுவதிலுமிருந்து 180 எண்ணிக்கைக்கும் மேற்பட்ட மலையேறுபவர்களை எவரெசுட்டு சிகரத்திற்கு அழைத்துச் சென்றுள்ளனர்.

## மேற்கோள்கள்

பகுப்பு:திபெத்து
பகுப்பு:மலையேற்றம்
செசுட்ரம்

**செசுட்ரம்** (தாவரவியல் பெயர்: *Cestrum*) என்பது உருளைக் கிழங்கு குடும்பம் (*Solanaceae*) என்ற பூக்கும் தாவரக் குடும்பத்தின் 101 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, '''L.''' என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரயினம் குறித்து வெளியிட்ட முதல் ஆவணக் குறிப்பு, 1753  ஆம் ஆண்டு எனத் தெரிவிக்கிறது.  இப்பேரினத்தின் இயற்கை வாழ்விடப் பரவலிடம் என்பது,  புளோரிடா முதல் வெப்ப வலயத்திலுள்ள பிற அமெரிக்கப் பகுதிகள் வரை உள்ளன.

## இப்பேரினத்தின் இனங்கள்
கியூ தாவரவியல் ஆய்வகம், இப்பேரினத்தின் இனங்களாக, 228  இனங்களை, பன்னாட்டு தாவரவியல் அமைப்புகளின் ஒத்துழைப்புகளோடு வெளியிட்டுள்ளது. அவை சான்றுகளுடன், கீழே தரப்பட்டுள்ளன.

# Cestrum abeggii 
# Cestrum aberrans 
# Cestrum acuminatum 
# Cestrum acutifolium 
# Cestrum affine 
# Cestrum alternifolium 
# Cestrum amistadense 
# Cestrum anagyris 
# Cestrum angulosum 
# Cestrum aurantiacum 
# Cestrum auriculatum 
# Cestrum azuense 
# Cestrum bahamense 
# Cestrum benthamii 
# Cestrum bicolor 
# Cestrum bigibbosum 
# Cestrum bracteatum 
# Cestrum brevifolium 
# Cestrum brunneopurpureum 
# Cestrum buxifolium 
# Cestrum buxoides 
# Cestrum cahosianum 
# Cestrum capsulare 
# Cestrum chiapense 
# Cestrum chimborazinum 
# Cestrum chiriquianum 
# Cestrum citrifolium 
# Cestrum cobanense 
# Cestrum coelophlebium 
# Cestrum colombianum 
# Cestrum confertifolium 
# Cestrum conglomeratum 
# Cestrum contrerasianum 
# Cestrum corcovadense 
# Cestrum cordatum 
# Cestrum coriaceum 
# Cestrum corymbosum 
# Cestrum cristinae 
# Cestrum cuneifolium 
# Cestrum cuspidatissimum 
# Cestrum cuspidatum 
# Cestrum daphnoides 
# Cestrum darcyanum 
# Cestrum darienense 
# Cestrum dasyanthum 
# Cestrum decurrens 
# Cestrum diurnum 
# Cestrum domingense 
# Cestrum dumetorum 
# Cestrum dunalii 
# Cestrum ecuadorense 
# Cestrum ehrenbergii 
# Cestrum ekmanii 
# Cestrum elegans 
# Cestrum elegantissimum 
# Cestrum endlicheri 
# Cestrum endresii 
# Cestrum eriochiton 
# Cestrum euanthes 
# Cestrum evanidum 
# Cestrum falcatum 
# Cestrum farinosum 
# Cestrum fasciculatum 
# Cestrum ferrugineum 
# Cestrum filipes 
# Cestrum flavescens 
# Cestrum flavinervium 
# Cestrum formosum 
# Cestrum forsythii 
# Cestrum fragile 

## மேற்கோள்கள்

## வெளியிணைப்புகள்

பகுப்பு:பூக்கும் தாவரப் பேரினங்கள்
பகுப்பு:உருளைக் கிழங்கு குடும்பம்
குறிப்பேடு

**குறிப்பேடு** ( notebook நோட்புக் எனப் பரவலாக அறியப்படுகிறது ) என்பது காகிதப் பக்கங்களின் அடுக்காகும். இவை குறிப்பெடுத்தல், நாட்குறிப்பு அல்லது பிற எழுதுதல், வரைதல் அல்லது வெட்டியொட்டற் புத்தகம் போன்ற நோக்கங்களுக்காகப் பயன்படுத்தப்படுகின்றன.
வலது|thumb|250x250px| சில தேர்ந்தெடுக்கப்பட்ட குறிப்பேடுகள்

## வரலாறு
ஆரம்ப காலங்களில் மெழுகுப் பலகைகளே குறிப்பேடுகளாகப் பயன்பட்டன. இது பாரம்பரியக் காலத்திலும் இடைக்காலத்திலும் மீண்டும் பயன்படுத்தக்கூடியதாகவும் எடுத்துச் செல்லக்கூடியதாகவும் பயன்படுத்தப்பட்டது. 11 ஆம் நூற்றாண்டிலிருந்து ஐரோப்பிய நாடுகளில் காகிதம் மிகவும் எளிதாகக் கிடைத்ததால், மெழுகுப் பலகைகளின் பயன்பாடு இல்லாமல் போய்விட்டன.இருப்பினும், 16 ஆம் நூற்றாண்டின் பிற்பகுதி வரை வணிக ரீதியாக இங்கிலாந்தில் காகித ஆலையின் வளர்ச்சி ஏற்படாத வரையில் மெழுகுப் பலகைகள் பயன்பாட்டில் இருந்தது.  காகிதம் மெழுகுப் பலகையினை விட மலிவானதாக இருந்தபோதிலும், அழித்துவிட்டு மீண்டும் எழுதக் கூடிய குறிப்பேடுகளின் (இது பிரத்தியேகமாகச் சுத்திகரிக்கப்பட்ட காகிதத்தால் ஆனது, அதைச் சுத்தமாகத் துடைத்து மீண்டும் பயன்படுத்த முடியும்) விலை சற்று அதிகமாக இருந்தது.

சேக்சுபியரின் காலத்தில் இத்தகைய குறிப்பேடுகள் பரவலாகக் காணப்பட்டாலும், மிகச் சில உதாரணங்கள் மட்டுமே எஞ்சியிருக்கின்றன. அவற்றின் சரியான தன்மை, பயன்பாடு அல்லது உற்பத்தியின் வரலாறு பற்றி போதிய தகவல்கள் இல்லை.   அச்சிடப்பட்ட பஞ்சாங்கத்தின் பழைய பதிப்பு 1527 இல் பெல்ஜியத்தின் ஆண்ட்வெர்ப் நகரில் செய்யப்பட்டது. 15ஆம் நூற்றாண்டின் முடிவில், அட்டவணைப் புத்தகங்கள் இங்கிலாந்திற்கு இறக்குமதி செய்யப்பட்டன, பின்னர் 1570 களிலிருந்து இவை இலண்டனில் அச்சிடப்பட்டன. 

## பயன்கள்
thumb| குறிப்பேட்டில் உள்ள குறிப்புகள்
வரைவதற்குப் பொருத்தமான வெற்றுக் காகிதத்தின் பரந்த இடைவெளிகளை உள்ளடக்கிய குறிப்பேடுகளைப் பெரும்பான்மையாக கலைஞர்கள் பயன்படுத்டுகின்றனர். ஓவியம் வரைந்தாலோ அல்லது வேலைப்பாடுகளுடன் கூடிய வேலையினைச் செய்தாலோ தடிமனான காகிதத்தையும் பயன்படுத்தலாம். இயற்கைக்காட்சிகளை வரைவதற்கு அவர்கள் வழக்கமாக எல்லா இடங்களிலும் தங்கள் குறிப்பேடுகளை எடுத்துச் செல்ல வேண்டியிருப்பதால் இலகுவான குறிப்பேடுகளையே பெரும்பான்மையாகப் பயன்படுத்துவர். அதேபோல் இசையமைப்பாளர்கள் தங்கள் பாடல் வரிகளை எழுத குறிப்பேடுகளைப் பயன்படுத்துகின்றனர். வழக்குரைஞர்கள் சட்டப் பட்டைகள் எனப்படும் பெரிய குறிப்பேடுகளைப் பயன்படுத்துகின்றனர். இவை மேசைகளில் பயன்படுத்த பொருத்தமானவை. 

## மேற்கோள்கள்

பகுப்பு:குறிப்பேடுகள்
கேரளா மக்கள் கலை மன்றம்

**கேரள மக்கள் கலை மன்றம்** ( Kerala People's Arts Club ) ( கே. பி. ஏ. சி. எனவும் அறியப்படுகிறது ) என்பது இந்தியாவின் கேரளாவின் காயம்குளத்திலுள்ள ஒரு நாடக இயக்கமாகும். இது 1950களில் கேரளாவில் உள்ள இந்தியப் பொதுவுடைமைக் கட்சி நெருங்கிய உறவுகளைக் கொண்ட ஒரு குழுவினரால் உருவாக்கப்பட்டது. கேரளாவில் பொதுவுடைமை இயக்கத்தை பிரபலப்படுத்துவதில் கேரள மக்கள் கலை மன்றம் மிகவும் செல்வாக்கு செலுத்தியது.

1951 ஆம் ஆண்டில், கேரள மக்கள் கலை மன்றம்   *என்டே மகனானு ஷெரி* (என் மகன் சரியானவன்) என்றா தனது முதல் நாடகத்தை அரங்கேற்றியது. இந்த நாடகத்தின் பாடல்களை புனலூர் பாலன் என்பவர் எழுதியுள்ளார். அதன் இரண்டாவது நாடகமான *நிங்கலென் கம்யூனிஸ்டக்கி*  1952 ஆம் ஆண்டில் முதன்முதலில் நிகழ்த்தப்பட்டது. இது மலையாள நாடக வரலாற்றில் பழைய  பாதையை உடைக்கும் நாடகமாக மாறியது. இந்த நாடகத்தை புகழ்பெற்ற நாடக ஆசிரியர் தோப்பில் பாசி *சோமன்* என்ற புனைப்பெயரில் எழுதினார். பாசி இந்த நாடகத்தை எழுதும்போது தலைமறைவாக இருந்து எழுதினார்.  நாடகத்தின் வெற்றி மூலம் கேரளாவில் ஒரு சக்திவாய்ந்த மக்கள் நாடக இயக்கத்தில் கேரள மக்கள் கலை மன்றம் முன்னணியில் இருந்தது.

இந்தியப் பொதுவுடைமைக் கட்சி அதன் நாடகங்கள், சாலை நிகழ்ச்சிகள் மற்றும் கதைப்பிரசங்கங்கள் மூலம் பிரபலப்படுத்துவதில் கேரள மக்கள் கலை மன்றம்  குறிப்பிடத்தக்க பங்கைக் கொண்டிருந்தது.

## மேற்கோள்கள்

## வெளி இணைப்புகள்

*
*Youtube Channel
*The Hindu article
*Thyagaraja School of Music
பாரில் வனேய்சாங்கி

**பாரில் வனேய்சாங்கி** (*Baryl Vanneihsangi*) என்பவர் ஒரு இந்திய தொலைக்காட்சி தொகுப்பாளர், வானொலி நிகழ்ச்சி தொகுப்பாளர் மற்றும் அரசியல்வாதி ஆவார். இவர் இந்தியாவின் 9வது மிசோராம் சட்டமன்ற உறுப்பினராக உள்ளார். இவர் ஐஸ்வால் மாவட்டத்தின் ஐஸ்வால் தெற்கு 3 தொகுதியின் சட்டமன்ற உறுப்பினராக உள்ளார். சோரம் மக்கள் இயக்கத்தில் உறுப்பினராக உள்ள இவர் ஐஸ்வால் மாநகராட்சியில் பகுதி உறுப்பினராகவும் பணியாற்றியுள்ளார்.

## இளமை
பாரில் 28 பிப்ரவரி 1991 அன்று ஐஸ்வாலில் உள்ள வான்ரோச்சுவாங்காவில் பிறந்தார். 2014ஆம் ஆண்டில், சில்லாங்கில் உள்ள வடகிழக்கு மலைப் பல்கலைக்கழகத்தில் வரலாற்றில் முதுகலைப் பட்டம் பெற்றார். அரசியல் வாழ்க்கையைத் தொடங்குவதற்கு முன்பு, இவர் ஒரு தொலைக்காட்சி தொகுப்பாளராகவும், வானொலி தொகுப்பாளராகவும் இருந்தார்.

## அரசியல் வாழ்க்கை
 2021ஆம் ஆண்டு நடைபெற்ற அய்சால் மாநகராட்சி தேர்தலில், சோரம் மக்கள் இயக்கத்தை பிரதிநிதித்துவப்படுத்தும் பகுதி எண் XIX-இலிருந்து உறுப்பினராகத் கவுன்சிலராக தேர்ந்தெடுக்கப்பட்டார்.

2023ஆம் ஆண்டு நடைபெற்ற சட்டப்பேரவைத் தேர்தலில், அய்சால் தெற்கு 3 சட்டப்பேரவைத் தொகுதியில் ஜோரம் மக்கள் கட்சியின் வேட்பாளராக போட்டியிட்டு வெற்றி பெற்று மிசோரம் சட்டப்பேரவை உறுப்பினராகத் தேர்ந்தெடுக்கப்பட்டார்.  2023ஆம் ஆண்டில் தேர்ந்தெடுக்கப்பட்ட மிசோரம் சட்டமன்றத்தின் இளைய உறுப்பினராக இவர் அறியப்பட்டு அங்கீகரிக்கப்பட்டுள்ளார்.

மார்ச்சு 7, 2024 அன்று 40 உறுப்பினர்களைக் கொண்ட மிசோரம் சட்டமன்றத்தின் சபாநாயகராக நியமிக்கப்பட்டார். மிசோரமின் முதல் பெண் சபாநாயகர் என்ற பெருமையை பாரில் வனேய்சாங்கி பெற்றார்.

## மேற்கோள்கள்

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:மிசோரம் சட்டமன்ற உறுப்பினர்கள்
மெகக் குல்

**மெகக் குல்**  (*Mehak Gul*) என்பவர் பாக்கித்தான் நாட்டைச் சேர்ந்த ஒரு சதுரங்க வீராங்கனையாவார்.  2000 ஆம் ஆண்டில் இவர் பிறந்தார்.  42 ஆவது சதுரங்க ஒலிம்பியாடு  போட்டியில் பெண் வேட்பாளர்  மாசுட்டர்  (டபிள்யூ. சி. எம்.) என்ற பிடே பட்டத்தை இவர் பெற்றார். இந்த பட்டத்தை வென்ற இளைய பாக்கித்தானியர் மெகக் குல் ஆவார்  நாற்பத்தைந்து வினாடிகளில் சதுரங்கப் பலகையில் சதுரங்க காய்களை அடுக்கிய  உலக சாதனையையும்  இவர் வைத்திருக்கிறார்.

## தொழில்முறை சதுரங்கம்
ஆறு வயதில் மெகக் குல் சதுரங்கம் விளையாடக் கற்றுக்கொண்டார். 2012 ஆம் ஆண்டில் பஞ்சாப் சதுரங்க வெற்றியாளர்  மற்றும் தேசிய சதுரங்க வெற்றியாளர் போட்டிகளில் முறையே மூன்றாவது மற்றும் ஐந்தாவது இடத்தைப் பிடித்தார். தந்தையால்  சதுரங்கம் பயிற்றுவிக்கப்பட்ட இவர் தனது பன்னிரண்டாவது வயதில் பன்னாட்டு அளவிலான சதுரங்க போட்டியில் பங்கேற்றார்.  இசுத்தான்புல்  நகரில் நடைபெற்ற 40 ஆவது சதுரங்க ஒலிம்பியாடு போட்டியில்  இவர் பாக்கித்தானை பிரதிநிதித்துவப்படுத்தினார். அசர்பைசானின் பாகு நகரத்தில் நடைபெற்ற 42 ஆவது சதுரங்க ஒலிம்பியாடு  போட்டியில் பங்கேற்றார். தான் விளையாடிய பதினொரு போட்டிகளில் ஆறில் வெற்றி பெற்றார், மேலும்  இவருக்கு பெண் வேட்பாளர் மாசுட்டர் என்று  பட்டம் வழங்கி பெயரிடப்பட்டது. 2016  ஆம் ஆண்டு நவம்பர் மாதத்தில் நடைபெற்ற  லிட்டில் மாசுட்டர் சதுரங்கப் போட்டியில்  தனது பள்ளியைப் பிரதிநிதித்துவப்படுத்தி இவர் மூன்றாவது இடத்தைப் பெற்றார்.

## மேற்கோள்கள்

## புற இணைப்புகள்
* மெகக் குல் மதிப்பீட்டு அட்டைஃபிடே
* மெகக் குல் விளையாட்டு வீரர்களின் சுயவிவரம் மற்றும் விளையாட்டுகள் Chessgames.com
* 

பகுப்பு:வாழும் மக்கள்
பகுப்பு:2000 பிறப்புகள்
பகுப்பு:பாக்கித்தானியப் பெண்கள்
பகுப்பு:சதுரங்க வீரர்கள்
ஆத்திரேலிய மகளிர் அருங்காட்சியகம்

**ஆத்திரேலியா மகளிர் அருங்காட்சியகம்** (*Women's Museum of Australia*) முன்பு தேசிய முன்னோடி மகளிர் *ஹால் ஆப் பேம்* என் அழைக்கப்பட்டது ஆத்திரேலிய வரலாற்றில் பெண்களை மையமாகக் கொண்ட ஓர் அருங்காட்சியகமாகும். இது ஆத்திரேலியாவின் வடக்கு பிராந்தியத்தின் ஆலிசு இசுபிரிங்சில் உள்ள மறுசீரமைக்கப்பட்ட எச். எம். கோல் மற்றும் தொழிலாளர் சிறைச்சாலை கட்டிடத்தில் அமைந்துள்ளது.

## வரலாறு
ஆத்திரேலிய மகளிர் அருங்காட்சியகம் 1993ஆம் ஆண்டில் ஓல்ட் ஆண்டடோ நிலையத்தின் மோலி கிளார்க்கால் நிறுவப்பட்டது. செப்டம்பர் 1994இல் நகரத்தின் பழைய நீதிமன்ற கட்டிடத்தில் திறக்கப்பட்டது, இது ஐந்து ஆண்டுகளுக்குக் குத்தகைக்கு விடப்பட்டது.

2001வாக்கில், வளாகம் மிகவும் சிறியதாக இருந்ததாலும் என். டி-பாரம்பரிய-பட்டியலிடப்பட்ட பழைய ஆலிசி இசுபிரிங்சு காவோல் ஒரு புதிய இடம் வழங்கப்பட்டது. 2007ஆம் ஆண்டில் அருங்காட்சியகம் இதன் புதிய இடத்தில் பெண்கள் கொள்கை அமைச்சரும், வடக்கு பிராந்தியத்தின் நாடாளுமன்றத்திற்குத்  தேர்ந்தெடுக்கப்பட்ட முதல் பழங்குடி ஆத்திரேலிய பெண்ணும் மரியன் ஸ்கிரிம்கோர் அவர்களால் அதிகாரப்பூர்வமாகத் திறக்கப்பட்டது. 

## விளக்கம்
அருங்காட்சியகம் ஆலிசு இசுபிரிங்சில் உள்ள எச். எம். கோல் மற்றும் தொழிலாளர் சிறை ஆலிசி இசுபிரிங்கசு கட்டிடத்தில் அமைந்துள்ளது. 

அருங்காட்சியகம் வரலாற்றில் பெண்களின் இடத்தை அங்கீகரிப்பதை நோக்கமாகக் கொண்டுள்ளது. குறிப்பாக ஆத்திரேலியாவின் வளர்ச்சியில் பெண்களின் பங்கை அங்கீகரிப்பதை இது நோக்கமாகக் கொண்டுள்ளது.  "குடியேற்றத்திலிருந்து இன்றைய நாள் வரை தனது தேர்ந்தெடுக்கப்பட்ட துறையில் முன்னோடியாக இருக்கும் எந்தவொரு பெண்ணையும்"  இந்த அருங்காட்சியகம் அங்கீகரிக்கிறது.

நிரந்தர கண்காட்சிகளில் சாதாரண பெண்கள்/அசாதாரண வாழ்க்கை-பெண்கள் தங்கள் துறையில் முதல் பெண்கள், *கையொப்ப மெத்தை*, *இதயத்தில் பெண்கள்* (மத்திய ஆத்திரேலியா) வேலை மதிப்பு என்ன மற்றும் ஏவியாட்ரிக்சு நாடா ஆகியவை அடங்கும்.

## புரவலர்கள்
அருங்காட்சியகத்தில் இரண்டு புரவலர்கள் உள்ளனர். ஆத்திரேலியாவின் முன்னாள் ஆளுநர் டேம் குவென்டின் பிரைசு மற்றும் 1989ஆம் ஆண்டில் உலகைத் தனியாகப் பறந்த முதல் ஆத்திரேலிய பெண் கேபி கென்னார்ட் ஆகியோர். 

## மேற்கோள்கள்

## வெளி இணைப்புகள்

* ஆத்திரேலிய மகளிர் அருங்காட்சியகம்


பகுப்பு:மகளிர் அருங்காட்சியகங்கள்
பாலின அருங்காட்சியகம், டென்மார்க்

**பாலின அருங்காட்சியகம், டென்மார்க்** (**KØN**-Gender Museum Denmark) என்பது டென்மார்க்கில் உள்ள மகளிர் அருங்காட்சியகம் ஆகும். இது முன்னர் மகளிர் அருங்காட்சியகம் என அழைக்கப்பட்டது. இது டென்மார்க்கின் ஆர்ஹசில் உள்ள ஒரு வரலாற்று அருங்காட்சியகமாகும். இது டென்மார்க்கில் பாலினம் மற்றும் பாலியல் கலாச்சார வரலாற்றை மையமாகக் கொண்டுள்ளது. 1982ஆம் ஆண்டில் பெண்கள் வரலாற்று அருங்காட்சியகமாக நிறுவப்பட்டது. மேலும் இது 1857-இல் கட்டப்பட்ட முன்னாள் ஆர்ஹஸ் சிட்டி அரங்கத்தில் செயல்பட்டது. 2016ஆம் ஆண்டில், அருங்காட்சியகத்தின் கருப்பொருள் கவனம் பாலினம் மற்றும் பாலியல் பிரச்சினைகளைப் பரந்த அர்த்தத்தில் உள்ளடக்கியது. இதன் விளைவாக, அருங்காட்சிசாலையின் பெயர் KØN (ஆங்கிலத்தில் பாலினம்) என 2021-இல் மாற்றப்பட்டது. 

2012ஆம் ஆண்டு நிலவரப்படி, இந்த அருங்காட்சியகம் மாநில, நகராட்சி மற்றும் தனியார் நிதியிலிருந்து DKK 10 மில்லியன் நிதி ஒதுக்கீட்டில் இயக்கப்பட்டது. கே. ஓ. என். இல் ஒரு காபி நிலையமும் அடுமனையும் உள்ளது.

## செயல்பாடுகள்
நிரந்தர மற்றும் தற்காலிக கண்காட்சிகளுக்கு மேலதிகமாக, பாலின் கல்வி ரீதியான வெளிப்புறத் திட்டங்களை வழங்குகிறது. 2014ஆம் ஆண்டில், ஆர்ஹஸ் நகராட்சி பள்ளி மாணவர்களுக்கு பாலியல் கல்வி, பாலின சமத்துவம் மற்றும் ஜனநாயகம் ஆகியவற்றைக் கற்பிக்க ஆண்டிற்கு DKK 500,000 வருடாந்திர மானியமாக வழங்க ஒப்புதல் அளித்தது.

## மேற்கோள்கள்

## மேலும் வாசிக்க

* 

## வெளி இணைப்புகள்

* அதிகாரப்பூர்வ இணையதளம் (ஆங்கில பதிப்பு)

பகுப்பு:மகளிர் அருங்காட்சியகங்கள்
பிருந்தா (நடன இயக்குநர்)

**பிருந்தா** என்பவர் ஒரு இந்திய நடன இயக்குநர் ஆவார். இவர் முதன்மையாக தென்னிந்திய திரைப்படங்களில் பணியாற்றினார். பல்வேறு இந்திய படங்களுக்கு நடனம் அமைத்துள்ளார். சிறந்த நடன இயக்குனருக்கான ஒரு தேசிய திரைப்பட விருதையும், சிறந்த நடன அமைப்பாளருக்கான தமிழ்நாடு மாநில திரைப்பட விருதையும், இரண்டு முறையும், சிறந்த நடன அமைப்பிற்கான கேரள மாநில திரைப்பட விருதையும், நான்கு முறையும் வென்றுள்ளார்.

## தேர்ந்தெடுக்கப்பட்ட சில படங்கள்

## மேலும் பார்க்கவும்

## ஆதாரங்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:இந்தியப் பெண் நடனக் கலைஞர்கள்
பகுப்பு:தமிழ்நாட்டு நடனக்கலைஞர்கள்
தேசிய மகளிர் வரலாற்று கண்காட்சி மண்டபம்

**தேசிய மகளிர் வரலாற்றுக் கண்காட்சி மண்டபம்** (*National Women 's History Exhibition Hall*) என்பது தென் கொரியாவின் கோயாங்கில் உள்ள ஒரு மகளிர் வரலாற்று அருங்காட்சியகம் ஆகும். கோயாங் அரசாங்க வளாகத்தின் முதல் மற்றும் இரண்டாவது தளங்களில் இது அமைந்துள்ளது.

முதன்முதலில் தென்கொரியாவின் சியோலில் உள்ள டேபாங்-டாங் உள்ள மகளிர் திறவெளியில் திசம்பர் 9,2002 அன்று தென் கொரியாவின் முதல் பெண்கள் வரலாற்று அருங்காட்சியகமாகத் திறக்கப்பட்டது. இது 2012ஆம் ஆண்டில் தேசிய அருங்காட்சியகமாக மாறியது.

தேசிய மகளிர் வரலாற்று கண்காட்சி மண்டப அருங்காட்சியகம் செப்டம்பர் 1,2014 அன்று கோயாங்கிற்கு மாற்றப்பட்டது. ஏனெனில் இதன் முந்தைய இடம் பத்து ஆண்டுகளுக்கு இலவசமாகக் குத்தகைக்குப் பெறப்பட்டது.

## மேற்கோள்கள்

பகுப்பு:மகளிர் அருங்காட்சியகங்கள்
பகுப்பு:Coordinates on Wikidata
ஆர். சுந்தரமூர்த்தி

**ஆர். சுந்தரமூர்த்தி** என்பவர் சிறந்த இந்திய திரைப்பட ஒப்பனை கலைஞர் மற்றும் நடிகர் ஆவார். இவர் சிறந்த ஒப்பனை கலைஞருக்கான விருதினை பெற்றுள்ளார்.

தமிழ் மற்றும் இந்தித் திரைப்படங்களில் நடித்து நடிகராகவும் அறியப்படுகிறார். 1999 இல் வெளிவந்த படையப்பா திரைப்படம் இவருக்கு சிறந்த அறிமுகத்தை பெற்றுத் தந்தது. சுந்தரமூர்த்தி இரசினிகாந்து அவர்களின் முதல் ஒப்பனைக் கலைஞராக அறியப்படுகிறார்.

இவருக்கு படையப்பா திரைப்படத்திற்காக மாநில விருது மற்றும் கலைமாமணி விருது ஆகியவை வழங்கப்பட்டன.

## திரைப்படங்கள்
### ஒப்பனைக் கலைஞர்

**[[சாது மிரண்டால்]]* (1966; உதவியாளர்)
**[[மதராஸ் டு பாண்டிச்சேரி]]* (1966; உதவியாளர்) 
**[[தாமரை நெஞ்சம்]]* (1968)
**[[பூவா தலையா (1969 திரைப்படம்)|பூவா தலையா]]* (1969)
**[[சாந்தி நிலையம்]]* (1969)
**[[இரு கோடுகள்]]* (1969)
**[[வெள்ளிவிழா]]* (1972)
**[[அபூர்வ ராகங்கள்]]* (1975)
**[[மூன்று முடிச்சு (திரைப்படம்)]]* (1976)
**[[அவர்கள் (திரைப்படம்)]]* (1977)
**[[ஏக் தூஜே கே லியே]]* (1981)
**[[பாடகன்]]* (1982)
**[[சலங்கை ஒலி]]* (1983)
**[[பம்பாய் (திரைப்படம்)|பம்பாய்]]* (1995)
**[[தில் சே]]* (1998)
**[[படையப்பா]]* (1999)
**[[சந்திரமுகி (திரைப்படம்)]]* (2005)

### நடிகர்
;திரைப்படங்கள்

; தொலைக்காட்சி

## விருதுகள் மற்றும் பரிந்துரைகள்

## ஆதாரங்கள்

## வெளி இணைப்புகள்
* 

பகுப்பு:தமிழ்த் திரைப்பட நடிகர்கள்
பகுப்பு:தமிழ்த் திரைப்பட ஒப்பனைக் கலைஞர்கள்
கரேன் பிளிக்சன் அருங்காட்சியகம்

**கரேன் பிளிக்சன் அருங்காட்சியகம்** (*Karen Blixen Museum-Kenya*) கென்யா நைரோபிக்கு வெளியே 10 கிலோ மீட்டர் தொலைவில் "நாங் மலைகளின் அடிவாரத்தில்" அமைந்துள்ள ஓர் அருங்காட்சியகம் ஆகும். இது இடச்சு எழுத்தாளர் கரேன் பிளிக்சனின் முன்னாள் ஆப்பிரிக்க இல்லமாகும். இது 1937ஆம் ஆண்டு ஆப்பிரிக்காவிற்கு வெளியே (அவுட் ஆப் ஆப்பிரிக்கா) எனும் புத்தகத்திற்காகப் பிரபலமானது. இது தோட்டத்தில் வாழ்க்கையை விவரிக்கிறது.

## வரலாறு
இது அப்போதைய பிரித்தானியக் கிழக்கு ஆப்பிரிக்காவில் அமைந்துள்ள ஆடம்பர மாளிகை வீடு ஆகும். கரேன் பிளிக்சன் அருங்காட்சியகம் 1912ஆம் ஆண்டில் சுவீடன் பொறியாளர் அகே சோர்ஜெர்னால் கட்டப்பட்டது. வீடு மற்றும் வீட்டுடன் இணைக்கப்பட்ட இதன் சொத்துக்கள் 1917ஆம் ஆண்டில் கரேன் பிளிக்சன் மற்றும் அவரது கணவர் பரோன் ப்ரோர் வான் பிளிக்ஸன்-பினெக் ஆகியோரால் ஒரு காபி தோட்டத்தைச் செயல்படுத்தும் நோக்கத்துடன் வாங்கப்பட்டன. 1921இல் பிளிக்சன்ஸ் பிரிந்த பிறகு, கரேன் பிளிக்சன் 1931ல் டென்மார்க்கிற்குத் திரும்பும் வரை இந்த வீட்டில் தொடர்ந்து வசித்து வந்தார். இவரது வாழ்க்கை மிகவும் பிரபலமான புத்தகமான *அவுட் ஆப் ஆப்பிரிக்காவிலும்*, இவரது புத்தகமான *சேடோசு ஆன் தி கிராஸிலும்* விவரிக்கப்பட்டுள்ளது.

பிளிக்சன் இறந்த பிறகு, இந்த வீடு 1964இல் இடச்சு அரசாங்கத்தால் புதிய கென்ய அரசாங்கத்திற்குச் சுதந்திர பரிசாக நன்கொடையாக வழங்கப்பட்டது. மேலும் 1985ஆம் ஆண்டு வெளியான திரைப்படத்தின் பிரபலத்தைத் தொடர்ந்து, கென்யாவின் தேசிய அருங்காட்சியகங்களில் ஒன்றாக 1986இல் பொதுமக்களுக்குத் திறக்கப்பட்டது. இருப்பினும், இந்த தளம் *அவுட் ஆப் ஆப்பிரிக்கா* படமாக்கப்பட்ட இடம் அல்ல. ஏனெனில் இந்தப் படங்கள் 1914 மற்றும் 1917க்கு இடையில் இவர் வாழ்ந்த அருகிலுள்ள பிளிக்சனின் முதல் பண்ணை இல்லமான எபகதியில் எடுக்கப்பட்டன. இந்த அருங்காட்சியகம் நைரோபி புறநகர்ப் பகுதியான "கரேன்" என்ற பெயரில் அமைந்துள்ளது. இது பிளிக்சன் டென்மார்க்கிற்குத் திரும்பிய பிறகு காபி பண்ணையின் நிலத்தை மீண்டும் இணைப்பதன் மூலம் உருவாக்கப்பட்டது.

பிளிக்சன் அருங்காட்சியகம் வார இறுதி நாட்கள் மற்றும் பொது விடுமுறை நாட்கள் உட்பட ஒவ்வொரு நாளும் 09:30 மற்றும் 18:00 இடையே திறக்கப்படுகிறது. தொடர்ச்சியான வழிகாட்டப்பட்ட சுற்றுப்பயணங்களில் பங்கேற்பதற்கான வாய்ப்பு பார்வையாளர்களுக்கு உள்ளது. இதில் அசல் அலங்காரம் மற்றும் 1985 திரைப்படத்தின் முத்திரைகள் ஆகிய இரண்டிலும் வடிவமைக்கப்பட்ட அறைகள் உள்ளன. காபி பண்ணை உபகரணங்களைக் கொண்ட தளங்களைக் காணலாம்.இங்கு ஒரு பரிசுப் பொருட்கள் கடையும் உள்ளது. அருங்காட்சியகத்தின் மைதானங்கள் திருமணங்கள், பெருநிறுவன நிகழ்வுகள் மற்றும் பிற நிகழ்வுகளுக்கு வாடகைக்குக் கிடைக்கின்றன.

## மேற்கோள்கள்

## வெளி இணைப்புகள்
* அருங்காட்சியகக் கடை 
* அருங்காட்சியக வலைத்தளம், கென்யா

பகுப்பு:மகளிர் அருங்காட்சியகங்கள்
பகுப்பு:நைரோபியில் உள்ள சுற்றுலாத் தலங்கள்
பூண்டு தோலுரிப்பான்

**பூண்டு தோலுரிப்பான்** (*garlic peeler*) என்பது பூண்டுப் பல்லின் தோலினை உரிக்கப் பயன்படும் சமையலறைக் கருவியாகும். ஏறத்தாழ விரல் அளவு இருக்கும் இது சிலிக்கான் அல்லது இரப்பரால் செய்யப்பட்ட குழாய் ஆகும்.
அமெரிக்க வடிவமைப்பாளர் பென் ஒமிசை (Ben Omessi) இதனை கண்டு பிடித்தார். 1998 ஆம் ஆண்டு இதற்கு காப்புரிமையையும் பெற்றுள்ளார்.
## பயனாகும் முறை
இக்குழாயில், ஒரு பூண்டுப் பல்லினைச் செருகி, மெதுவாக அழுத்தி உருட்டினால், அக்குழாயில் பூண்டும், அதன் தோலும் தனித்தனியாகப் பிரிந்து விடும். பின்பு அவற்றை வெளியே எடுத்து விடலாம். இது மின்சாரம் இல்லாமல், மனித சக்தியாலே பயன்படுத்த முடியும் என்பது இதன் சிறப்புத் தன்மையாகக் கருதப்படுகிறது.

## இதையும் காணவும்
* பூண்டு அழுத்தி

## மேற்கோள்கள்

பகுப்பு:கையாற்றல் கருவிகள்
பகுப்பு:சமையல் கருவிகள்
வடகிழக்கு சீனா

**வடகிழக்கு சீனா** (*Northeast China*, ) என்பது சீனாவின் நிலப்பகுதிகளில் ஒன்றாகும். வரலாற்றில் இந்நிலப்பகுதியை மஞ்சூரியா என்பர். இந்நிலப்பகுதி மூன்று சீன மாகாணங்களை தன்னகத்தேக் கொண்டுள்ளது. லியாவோனிங், சிலின் மாகாணம்,  கெய்லோங்சியாங் ஆகியன ஆகும். உள் மங்கோலியா இதில் உள்ளடக்கப்படாத நிலமாகும். இந்நிலப்பகுதியில் வடகிழக்கு சீனச்சமவெளி உள்ளது. இது சீனாவின் பெரிய சமவெளிப்பகுதியாகும். இதன் பரப்பளவு  ஆகும். இதன் வடபகுதி உருசியாவில் இருந்து அமுர் ஆறும், அர்குன் ஆறும், உசூரியும் தனிமைப்படுத்துகிறது. தெற்குப் பகுதி கொரியாவின் யாலு ஆறும், டுமன் ஆறும் பிரிக்கிறது. உள் மங்கோலியா மேற்குப்பகுதியில் அமைந்துள்ளது.
 
thumb|சீனாவின் நிலப்பிரிவுகள்|240px

## மக்கள் தொகை பத்து இலட்சத்திற்கும் மேலுள்ள நகரங்கள்

## இவற்றையும் காணவும்
* நடு சீனா
* தென்சீனா
* கிழக்கு சீனா
* வடமேற்கு சீனா
* தென்கிழக்கு சீனா
* தென்மேற்கு சீனா

## மேற்கோள்கள்

## துணை நூல்கள்

* Thomas R. Gottschang and Diana Lary: *Swallows and Settlers - The Great Migration from North China to [[மஞ்சூரியா]]*, Centre for Chinese Studies, The University of Michigan, Ann Arbor 2000. .
* Michael Meyer: *In Manchuria: A Village Called Wasteland and the Transformation of Rural China*, Bloomsbury Press, 2015, 
* Lenore Lamont Zissermann: *Mitya's Harbin; Majesty and Menace*, Book Publishers Network, 2016. .

பகுப்பு:சீனாவின் பகுதிகள்
பகுப்பு:வடகிழக்கு ஆசியா
துர்க்காபுரம்

**துர்க்காபுரம்** என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது தெல்லிப்பழை பிரதேச செயலாளர் பிரிவில் அமைந்துள்ளது. இது காங்கேசன்துறைக்குத் தெற்கே சுமார் 6 கிலோமீட்டர் தூரத்தில் அமைந்துள்ளது.

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
ஜான் வாலிஸ்

**ஜான் வாலிஸ்** (*John Wallis*)  என்பார் 1616 ஆம் ஆண்டு டிசம்பர் மாதம் 3 ஆம் தேதி முதல் 1703 ஆம் ஆண்டு நவம்பர்  மாதம் 8 ஆம் தேதி வரை வாழ்ந்த ஆங்கில மதகுருவும் மற்றும் கணிதவியலாளரும் ஆவார்.  இவர் நுண்கணிதத்தின் வளர்ச்சிக்கு ஓரளவு பாடுபட்டுள்ளார். 

இவர் 1643 ஆம் ஆண்டு முதல் 1689 ஆம் ஆண்டு வரை பாராளுமன்றத்திற்கும் பின்னர் அரசவைக்கும் தலைமை குறியாக்கவியலாளராக பணியாற்றினார். முடிவிலியின் கருத்தை பிரதிநிதித்துவப்படுத்த ∞ என்ற குறியீட்டை அறிமுகப்படுத்திய பெருமைக்குரியவர்.அவர் இதேபோல் எல்லையற்ற என்பதற்க்கு 1/∞ ஐப் பயன்படுத்தினார். ஜான் வாலிஸ் நியூட்டனின் சமகாலத்தவர் ஆவார். இவர் கணிதத்தின் ஆரம்பகால மறுமலர்ச்சியின் மிகச்சிறந்த அறிவுஜீவிகளில் ஒருவர் ஆவார்.

## மேற்கோள்கள்

## கூடுதல் ஆதாரங்கள்
* The initial text of this article was taken from the பொது உரிமைப் பரப்பு resource:
* 
* 
* 
* 
* 
* Stedall, Jacqueline, 2005, "Arithmetica Infinitorum" in Ivor Grattan-Guinness, ed., *Landmark Writings in Western Mathematics*. Elsevier: 23–32.
* Guicciardini, Niccolò (2012) "John Wallis as editor of Newton's Mathematical Work", *Notes and Records of the Royal Society of London* 66(1): 3–17. Jstor link
* Stedall, Jacqueline A. (2001) "Of Our Own Nation: John Wallis's Account of Mathematical Learning in Medieval England", Historia Mathematica 28: 73.
* Wallis, J. (1691). A seventh letter, concerning the sacred Trinity occasioned by a second letter from W.J. / by John Wallis ... (Early English books online). London: Printed for Tho. Parkhurst ...

## வெளி இணைப்புகள்

* The Correspondence of John Wallis  in EMLO
* 
* Galileo Project page
* 
* John Wallis (1685) ''A treatise of algebra'' - digital facsimile, Linda Hall Library
* 
* 

பகுப்பு:நுண்கணிதம்
பகுப்பு:1616 பிறப்புகள்
பகுப்பு:1703 இறப்புகள்
பகுப்பு:கணிதவியலாளர்களின் பட்டியல்கள்
பகுப்பு:மறையீட்டியல்
செசுட்ரம் டைர்னம்

**செசுட்ரம் டைர்னம்** (தாவரவியல் பெயர்: *Cestrum_diurnum*, ஆங்கிலம்: *day-blooming cestrum*, *day-blooming jessamine*, *day-blooming jasmine*. *Din ka Raja* = king of the day (உருது, இந்தி)) என்பது மல்லி என அழைக்கப்பட்டாலும், தாவரவியல் அடிப்படையில் இது மல்லிகைப் பேரினத்தின் கீழ் வகைப்படுத்தப்படவில்லை. மாறாப் பசுமை இனமான இது புதர் வகையாகும். இவ்வினத்தினை விதைகள் மூலம் எளிமையாக வளர்க்க இயலும் என்பதால் அதிக அளவில் வளர்க்கப்படுகின்றன. நேராக வளரும் இதன் தண்டானது, பல கிளைகளைக் கொண்டும், அதில் இலைகள் செழுமையாக பச்சை நிறத்துடன் காணப்படுகிறது. இதன் மஞ்சரி நீளமான காம்புகளுடன் பூங்கொத்தாக இருக்கிறது. இதன் நறுமணமும் நடுத்தரமாக உள்ளது.

## மேற்கோள்கள்

பகுப்பு:பூக்கும் தாவரங்கள்
பகுப்பு:தமிழ்நாட்டின் தாவரங்கள்
அன்னா அக்மடோவா-வெள்ளிக் காலம்

**அன்னா அக்மடோவா. வெள்ளிக் காலம்** (ஆங்கிலம்: Anna Akhmatova. The Silver Age; உருசியம்: Анна Акматова. Серебряный век "Селебраяныy верек") என்பது உருசியாவின் சென் பீட்டர்சுபெர்க்கின் தென்மேற்குப் பகுதியில் உள்ள அவ்டோவோவில் உள்ள ஒரு நகராட்சி அருங்காட்சியகமாகும். இது அன்னா அக்மடோவா மற்றும் பிற முக்கிய உருசிய கவிஞர்கள் மற்றும் 20ஆம் நூற்றாண்டின் முதல் பாதியில் இலக்கிய பிரமுகர்களின் வாழ்க்கை மற்றும் பணிக்கு அர்ப்பணிக்கப்பட்டுள்ளது. இவர்கள் இலக்கியப்பணி உருசிய கலாச்சாரத்தின் வெள்ளிக் காலத்தில் தொடங்கியது. கலாச்சாரத்தின் வெள்ளி யுகத்தில் தொடங்கிய 20ஆம் நூற்றாண்டின் முதல் பாதியில் அன்னா அக்மடோவா மற்றும் பிற முக்கிய உருசிய கவிஞர்கள் மற்றும் இலக்கிய பிரமுகர்களின் வாழ்க்கை மற்றும் பணிக்கு அர்ப்பணிக்கப்பட்ட உருசிய சென் பீட்டர்சுபெர்குவின் தென்மேற்குப் பகுதியில் உள்ள அக்மடோவா உள்ள ஒரு நகராட்சி அருங்காட்சியகம் (அவ்டோவோ மெற்றோ நிலையத்திற்கு அருகில்).

இது ஒரு சாதாரண அடுக்குமாடி கட்டிடத்தின் தரை தளத்தில் அமைந்துள்ளது. 

## மேற்கோள்கள்

பகுப்பு:மகளிர் அருங்காட்சியகங்கள்
அன்னா அக்மடோவா இலக்கிய நினைவு அருங்காட்சியகம்

**அன்னா அக்மடோவா இலக்கிய நினைவு அருங்காட்சியகம்** (*Anna Akhmatova Literary and Memorial Museum*) என்பது உருசியாவின் சென் பீட்டர்சுபெர்கு நகரில் உள்ள ஓர் இலக்கிய அருங்காட்சியகமாகும். இது கவிஞர் அன்னா அக்மடோவா நினைவாக அர்ப்பணிக்கப்பட்டுள்ளது. 1989ஆம் ஆண்டில் அக்மடோவா பிறந்த நூற்றாண்டு அன்று திறக்கப்பட்டது.

## அரண்மனை
இந்த அருங்காட்சியகம் போண்டங்கா ஆற்றங்கரையில் உள்ள நீரூற்று இல்லத்தின் தெற்கு பிரிவில் (எண் 53) அமைந்துள்ளது. இந்த நீரூற்று இல்லம் 18ஆம் நூற்றாண்டில் உன்னதமான ஷெரெமெடேவ் குடும்பத்திற்கான அரண்மனையாகக் கட்டப்பட்டது. அதே நேரத்தில் தோட்டத்தில் தெற்கு பிரிவு 1845-இல் சேர்க்கப்பட்டது. இது ஐரோனிம் கோர்சினியால் வடிவமைக்கப்பட்டது.

1935 முதல் 1941 வரை, இது பிரபலமான அறிவியல் அருங்காட்சியகமாக இருந்தது. இது செருமானியப் படையெடுப்பைத் தொடர்ந்து உடனடியாக மூடப்பட்டது. அக்மடோவா தனது இரண்டாவது கணவர் விளாடிமிர் ஷிலேய்கோவுடன் 1918-1920-இல்  நீரூற்று இல்லத்தின் வடக்கு தோட்டப் பிரிவிலும், பின்னர் தெற்கில் நிக்கோலாய் புனினுடன் (1920 களின் நடுப்பகுதியிலிருந்து  பிப்ரவரி 1952 வரை) வசித்து வந்தார்.

இப்போது பிரதான கட்டிடத்தில் தூய பீட்டர்சுபெர்கு இசை அருங்காட்சியகமும் செயல்படுகிறது. மேலும் இதில் ஒரு பிரிவு கவிஞரின் அருங்காட்சியகத்திற்கு அர்ப்பணிக்கப்பட்டுள்ளது.

## அருங்காட்சியகம்
அக்மடோவா அருங்காட்சியகம் தசுதாயெவ்சுகி இலக்கிய மற்றும் நினைவு அருங்காட்சியகத்தின் ஒரு கிளையாக 1989-இல் திறக்கப்பட்டது. 2003ஆம் ஆண்டில், கண்காட்சி நினைவுச்சின்னமாக (அக்மடோவா மற்றும் புனினின் மீட்டமைக்கப்பட்ட அடுக்குமாடிக் குடியிருப்புகளுடன்) மற்றும் இலக்கியப் பகுதிகளாகப் பிரிக்கப்பட்டது. 2009ஆம் ஆண்டு வரை, அருங்காட்சியகத்தின் சேகரிப்பில் சுமார் 50,000 பொருட்கள் இருந்தன. இதில் அக்மடோவாவின் படைப்புகள், புகைப்படங்கள் மற்றும் அக்மடோவா மற்றும் அவரது சமகாலத்தவர்களின் கையெழுத்துப் பிரதிகள் இடம் பெற்றன.

### ஜோசப் பிராட்சுகியின் அமெரிக்க அலுவலகம்
இந்த அருங்காட்சியகத்தில் "அமெரிக்கன் காபனெட் யோசிஃபா பிராட்ஸ்கோகொ" என்ற ஒரு கண்காட்சி உள்ளது. ஜோசப் பிராட்ஸ்கி விதவையான மரியா சோசானி அருங்காட்சியகத்திற்குப் பரிசளித்த விடயங்களை அடிப்படையாகக் கொண்டது. தளபாடங்கள், நூலகம், அஞ்சல் அட்டை சேகரிப்பு போன்றவை, மாசசூசெட்ஸின் சவுத் ஹாட்லியில் உள்ள பிராட்ஸ்கின் கடைசி வீட்டிலிருந்து பெறப்பட்டது.

## அக்மடோவாவின் பிற அருங்காட்சியகங்கள்
சென் பீட்டர்சுபெர்கில், கவிஞர், கவிஞரைச் சார்ந்தவர்கள் மற்றும் அவரது காலத்திற்கு அர்ப்பணிக்கப்பட்ட அருங்காட்சியகம் உள்ளது. "அன்னா அக்மடோவா. தி சில்வர் ஏஜ்"  என்று அழைக்கப்படுகிறது. மேலும் இது அவ்டோவோ அருகே ஒரு சாதாரண அடுக்குமாடி கட்டிடத்தின் தரை தளத்தில் அமைந்துள்ளது.

சிலோபித்கா-செல்லெக்விசாக என்ற சிறிய கிராமத்தில் கமெல்னிட்ஸ்கி மாகாணத்தில் அண்ணா அக்மடோவா இலக்கிய நினைவு அருங்காட்சியகம் உள்ளது.

## மேலும் காண்க
* அன்னா அக்மடோவா-வெள்ளிக் காலம்

## மேற்கோள்கள்

## வெளி இணைப்புகள்
* Anna Akhmatova Museum website 
* The Anna Akhmatova Museum at The Fountain House 


பகுப்பு:மகளிர் அருங்காட்சியகங்கள்
சோலனலேசு

**சோலனலேசு** (தாவரவியல் பெயர்: *Solanales*) என்பது  பூக்கும் தாவரத்திலுள்ள வரிசைகளில் ஒன்றாகும். இதில் இருவித்திலைத் தாவரம் வகையின் கீழுள்ள தாரகைத் தாவரம் அடங்களியுள்ளன. முந்தைய வகைப்பாட்டியல் முறைமைகள் சில இதனை, *போல்மோனியேல்சு* (*Polemoniales*) என்ற வரிசைக்குள் வகைப்படுத்தியிருந்தன. தற்போது பன்னாட்டு அறிஞர், பூக்கும் தாவரத் தொகுதிமரபு குழும முறைமை 4 என்பதையே, முதன்மையாக ஆய்வுகளுக்குப் பயன்படுத்துகின்றனர். ஏனெனில், இது மரபியல் கோட்பாடுகள், பரிணாமவியல் கோட்பாடுகள் கொண்டு, மரபணு ஆய்வுகளினால் கட்டமைக்கப்பட்டுள்ளது. இதன் தொடக்கத்தில், இந்த வரிசை 'யூஅசுட்டிராய்டுகள் I'(APG II --> Euasterids I என்பதில் உள்ளடக்கப்பட்டிருந்தது.

## மேற்கோள்கள்

## வெளியிணைப்புகள்

* 
* Systema Naturae 2000 

பகுப்பு:பூக்கும் தாவர வரிசைகள்
வி. என். சாமி

**வி. என். சாமி** என்பவர் தமிழ்நாட்டைச் சேர்ந்த மூத்த ஊடகர் ஆவார். மதுரை வில்லாபுரத்தைச் சேர்ந்த இவர் 50 ஆண்டுகளுக்கும் மேலாகப் இதழியல் துறையில் பணியாற்றி ஓய்வு பெற்றவர்.

## வாழ்க்கைக் குறிப்பு
9 சூன் 1931 அன்று பிறந்தார்.

''தமிழ்நாடு'', *[[சுதேசமித்திரன்]]* உள்ளிட்ட இதழ்களில் பணியாற்றினார். இருபது ஆண்டுகளுக்கும் மேலாக *[[தினமணி]]* பணியாற்றி, தலைமைச் செய்தியாளராக ஓய்வு பெற்றார்.

## எழுதிய நூல்கள்
# புகழ்பெற்ற கடற்போர்கள்
# இந்திய விடுதலைப் போரில் தமிழக மகளிர்
# விடுதலைப் போராட்டத்தில் வெளிநாட்டுப் பெண்கள்
# விடுதலைப்போரில் புரட்சிப் பெண்கள்

## விருதுகள்
தமிழ்நாட்டு அரசின் தமிழ் வளர்ச்சி - செய்தி-மக்கள் தொடர்புத் துறை சார்பில் வழங்கப்படும் கலைஞர் எழுதுகோல் விருதினை (2022-ஆம் ஆண்டிற்கானது) பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:தமிழகப் பத்திரிகையாளர்கள்
மூன்றாம் ஷாஜகான்

**மூன்றாம் ஷாஜகான்** ( *Shah Jahan* III ) 1711-1772 ), **மிர்சா முஹி-உல்-மில்லத்** என்றும் அழைக்கப்படும் இவர், பதினாறாவது முகலாயப் பேரரசராக சிலகாலம் இருந்தார். ஔரங்கசீப்பின் பேரன் முகம்மது கம் பக்சியின் இளைய மகனாவார்.  தில்லியில் ஏற்பட்ட சிக்கல்களின் விளைவாக முகலாயப் பேரரசின் மராட்டியப் பகுதிகளின் ஆட்சியாளராக இருந்த இமாத்-உல்-முல்கின் உதவியுடன்1759 டிசம்பரில் மூன்றாம் ஷாஜகான் முகலாய அரியணையில் அமர்த்தப்பட்டார். நாடு கடத்தப்பட்ட முகலாய பேரரசர் இரண்டாம் ஷா ஆலமின் பெயரில் ஆட்சி செய்த முகலாயத் தலைவர்களால் ஷாஜகான் பதவி நீக்கம் செய்யப்பட்டார். 

## மேற்கோள்கள்

பகுப்பு:1711 பிறப்புகள்
பகுப்பு:இந்திய முஸ்லிம்கள்
பகுப்பு:1772 இறப்புகள்
பகுப்பு:முகலாய அரசர்கள்
இடாதுரா

**இடாதுரா ** (*Datura*) என்பது *சொலனேசியா* என்ற பூக்கும் தாவரக் குடும்பத்தின் 101 பேரினங்களில் ஒன்றாகும். இப்பேரினத்தினை முதலில் விவரித்தவர் கரோலஸ் லின்னேயஸ் ஆவார். இப்பேரினத்தின் இயற்கை வாழ்விடம் அமெரிக்க ஐக்கிய நாடுகளின் தென்மேற்கு, நடுப்பகுதிகள் தொடங்கி, கொலம்பியா, கரிபியன் வரை உள்ளன.

## இப்பேரினத்தின் இனங்கள்
கியூ தாவரவியல் ஆய்வகம், இப்பேரினத்தின் இனங்களாக, 14  இனங்களை, பன்னாட்டு தாவரவியல் அமைப்புகளின் ஒத்துழைப்புகளோடு வெளியிட்டுள்ளது. அவை சான்றுகளுடன், கீழே தரப்பட்டுள்ளன.

# Datura arenicola 
# Datura ceratocaula 
# Datura discolor 
# Datura ferox 
# Datura innoxia 
# Datura kymatocarpa 
# Datura lanosa 
# Datura leichhardtii 
# Datura metel 
# Datura pruinosa 
# Datura quercifolia 
# Datura reburra 
# Datura stramonium 
# Datura wrightii 

## மேற்கோள்கள்

## வெளியிணைப்புகள்

பகுப்பு:தாவரவியல் பெயருடையக் கட்டுரைகள்
பகுப்பு:பூக்கும் தாவரப் பேரினங்கள்
பகுப்பு:இடாதுரா பேரினம்
உருபீடியம் பெர்மாங்கனேட்டு

**உருபீபிடியம் பெர்மாங்கனேட்டு** (*Rubidium permanganate*)  என்பது உருபீடியத்தின் பெர்மாங்கனேட்டு உப்பு ஆகும். இது RbMnO4 என்ற மூலக்கூற்று வாய்ப்பாட்டால் அடையாளப்படுத்தப்படும் ஒரு கனிமச் சேர்மம் ஆகும். 

## தயாரிப்பு
பொட்டாசியம் பெர்மாங்கனேட்டு மற்றும் உருபீபிடியம் குளோரைடு ஆகியவை ஒன்றாகச் சேற்ந்து வினை புரிவதால் உருபீபிடியம் பெர்மாங்கனேட்டு உருவாகிறது.: 

:: RbCl + KMnO4 -> KCl + RbMnO4 ↓

## இயற்பியல் பண்புகள்
7 °செல்சியசு வெப்பநிலையில்  உருபீபிடியம் பெர்மாங்கனேட்டு நீரில் 6.03 கி/லி  கரைதிறன் கொண்டு கரைகிறது. 19 °செல்சியசு வெப்பநிலையில் 10.6 கி/லி என்ற கரைதிறனும் ,  60 °செல்சியசு வெப்பநிலையில்  46.8 கி/லி என்ற கரைதிறனையும் இது  கொண்டுள்ளது. சீசியம் பெர்மாங்கனேட்டு, அம்மோனியம் பெர்மாங்கனேட்டு மற்றும் பொட்டாசியம் பெர்மாங்கனேட்டு போல இதன் படிக அமைப்பும் செஞ்சாய் சதுரப் படிக அமைப்பு ஆகும்.

## வேதியியல் பண்புகள்
பொட்டாசியம் பெர்மாங்கனேட்டைப் போலவே, உருபீடியம் பெர்மாங்கனேட்டும்  இரண்டு-படி நிலைகளில் சிதைவடைந்து உருபீடியம்  மாங்கனேட் இடைநிலைகளை உருவாக்குகிறது. மாங்கனீசு டை ஆக்சைடு, உருபீடியம் ஆக்சைடு மற்றும் ஆக்சிசனாக உடைகிறது.  சிதைவு வெப்பநிலை 200 முதல் 300 °செல்சியசு வெப்பநிலை வரை உள்ளது. வெளியேறும் ஆக்சிசன் இத்தயாரிப்பில் 8% நிறை இழப்பை ஏற்படுத்துகிறது.

::10RbMnO4 → 3Rb2MnO4 + 7MnO2 + 2Rb2O + 6O2 ↑
::2Rb2MnO4 → 2MnO2 + 2Rb2O + O2 ↑
ஒட்டுமொத்த வினை:
::4RbMnO4 → 4MnO2 + 2Rb2O + 3O2 ↑

## பயன்கள்
தரப் பகுப்பாய்வில், பெர்குளோரேட்டு அயனிகளைக் கண்டறிய உருபீடியம் பெர்மாங்கனேட்டு  ஒரு வினையாக்கியாகப்  பயன்படுத்தப்படுகிறது. ரூபிடியம் நைட்ரேட்டு மற்றும் பொட்டாசியம் பெர்மாங்கனேட்டு ஆகியவற்றிலிருந்து ஓர் இடைநிலையாக உற்பத்தி செய்யப்படுகிறது. RbClO4·RbMnO4 கலப்பு படிகமாக இருக்கும் பெர்குளோரேட்டு அயனிகளுடன் வீழ்படிகிறது.

## மேற்கோள்கள்

பகுப்பு:உருபீடியம் சேர்மங்கள்
பகுப்பு:பெர்மாங்கனேட்டுகள்
ஆங் துவா கிராமம்

**ஆங் துவா கிராமம்** (ஆங்கிலம்: *Hang Tuah Village*; மலாய்: *Perkampungan Hang Tuah*; சீனம்: 汉都亚村) என்பது மலேசியா, மத்திய மலாக்கா மாவட்டம், மலாக்கா மாநகருக்கு அருகில் கம்போங் டூயோங் (*Kampung Duyong*) அமைந்துள்ள ஒரு கிராமப் பகுதியாகும். 
 
இந்தக் கிராமம் 9 ஆகஸ்டு 2013-இல் பொதுமக்களுக்கு திறக்கப்பட்டது. இங்கு ஆங் துவா மையம், ஆங் துவா கிணறு, மலாய் பாரம்பரிய உடைகள் மற்றும் பாத்திக் ஆடை ஆபரணங்களின் காட்சியகம் போன்றவற்றைக் கொண்டுள்ளது. 

## பொது

10.4 எக்டேர் பரப்பளவில் பரவியுள்ள இந்தக் கிராமம்  15-ஆம் நூற்றாண்டில் சுல்தான் மன்சூர் ஷா ஆட்சியின் போது மலாக்காவில் வாழ்ந்த ஒரு போர்வீரரின் நினைவாக உருவாக்கப்பட்ட கிராமம் ஆகும். 

செஜாரா மெலாயு எனும் மலாய் இலக்கிய மரபு நூலின்படி, அவர் ஒரு சிறந்த கடல் தளபதி; ஓர் அரசதந்திரி; மற்றும் சிலாட் எனும் மலாய் தற்காப்புத் துறையின் விற்பனர் என்றும் கூறப்படுகிறது. 

ஆங் துவா மலாய் இலக்கியத்தில் மிகவும் புகழ்பெற்ற போர்வீரராக அறியப்படுகிறார். மலாக்கா புராணக் கதைகளின் படி, ஆங் துவா தம் நான்கு தோழர்களான ஆங் கஸ்தூரி, ஆங் ஜெபாட், ஆங் லெக்கிர் மற்றும் ஆங் லெக்கியூ ஆகியோருடன் மலாக்காவில் புகழ்பெற்ற தற்காப்புக் கலை ஆசிரியரிடம் சீலாட் தற்காப்புக் கலையைக் கற்றுக் கொண்டதாக அறிஅயப்படுகிறது 

## மேலும் காண்க
* மலாக்கா சுற்றுலா இடங்கள்
* ஆங் துவா

## மேற்கோள்கள்

## வெளி இணைப்புகள்

பகுப்பு:மலாக்காவின் கட்டிடங்களும் கட்டமைப்புகளும்
பகுப்பு:மலாக்காவில் உள்ள சுற்றுலா இடங்கள்
காலியம் அசிட்டேட்டு

**காலியம் அசிட்டேட்டு** (*Gallium acetate*) என்பது Ga(CH3COO)3  என்ற மூலக்கூற்று வாய்ப்பாட்டை கொண்டிருக்கும் ஒரு கனிமச் சேர்மம் ஆகும். காலியம் நேர்மின் அயனிகள் மூன்றும் அசிட்டேட்டு எதிர்மின் அயனிகள் மூன்றும் சேர்ந்து இச்சேர்மம் உருவாகிறது. காலியம் அசிட்டேட்டு சேர்மத்தில் காலியம் +3 என்ற ஆக்சிசனேற்ற நிலையில் உள்ளது. சுருக்கமாக இது GaAc என்ற வாய்பாட்டாலும் குறிக்கப்படுவது உண்டு. காலியம் நீரில் மிதமாகக் கரைகிறது. சுமார் 70 பாகை  செல்சியசு வெப்பநிலை வரை சூடாக்கப்படும் போது காலியம் ஆக்சைடாக சிதைகிறது. மற்ற அசிடேட்டு சேர்மங்களைப் போலவே, காலியம் அசிடேட்டும் அதி-தூய்மையான சேர்மங்கள், வினையூக்கிகள் மற்றும் நானோ அளவிலான பொருட்கள் தயாரிப்பதற்கான ஒரு நல்ல முன்னோடி சேர்மமாகும்.. கால்சியம் குளோரைடு மற்றும் மெக்னீசியம் குளோரைடு போன்ற குளிரூட்டும் சேர்மங்களுக்கு   மாற்றாகக் காலியம் அசிடேட்டு கருதப்படுகிறது.

## தயாரிப்பு
அசிட்டிக் அமிலமும் காலியம் ஆக்சைடு அல்லது காலியம் ஐதராக்சைடும் வினைபுரிந்து நடுநிலையாக்கல் வினையின் மூலமாக காலியம் அசிட்டேட்டு உருவாகிறது. 

:6CH3COOH + Ga2O3 → 2Ga(CH3COO)3 + 3H2O

:3CH3COOH + Ga(OH)3 → Ga(CH3COO)3 + 3H2O

அசிட்டிக் அமிலத்தில் காலியம் சேர்த்து பல வாரங்களுக்கு மீள் கொதிப்புக்கு உட்படுத்தினாலும் காலியம் அசிடேட்டை உற்பத்தி செய்யலாம். 

## பயன்கள்
மூளைக்கட்டியை படமெடுக்க காலியம் அசிட்டேட்டு பயன்படுத்தப்படுகிறது. கதிரியக்ககாலியம்-அசிட்டைலசிட்டொனேட்டு பிசு(தயோசெமிகார்பசோன்) அணைவுச் சேர்மத்தை உருவாக்கவும் இது பயன்படுத்தப்படுகிறது.

## மேலும் காண்க
* காலியம்
* அசிட்டிக் அமிலம்

## மேற்கோள்கள்

பகுப்பு:காலியம் சேர்மங்கள்
பகுப்பு:அசிட்டேட்டுகள்
சூர்யா கிரண் (இயக்குநர்)

**சூர்யா கிரண்** ( *Surya Kiran*, 6 செப்டம்பர் 1974 – 11 மார்ச் 2024) தெலுங்குத் திரைப்படங்களில் பணியாற்றிய ஒரு இந்திய இயக்குநரும் மற்றும் நடிகரும் ஆவார். அக்கினேனி நாகார்ஜுனா நடிப்பில் 2033இல் வெளியான *சத்யம்* படத்தை இயக்கி பிரபலமானவர்.  இவர் தெலுங்குத் தொலைக்காட்சி உண்மைநிலை நிகழ்ச்சியான *பிக் பாஸ் தெலுங்கு 4* இல் போட்டியாளராக பங்கேற்றார். ஆனால் 7 ஆம் நாளிலேயே வெளியேற்றப்பட்டார். 
## தொழில் வாழ்க்கை
இவர் மாஸ்டர் சுரேஷ் என்ற தனது மேடைப் பெயரில் இருநூறு படங்களில் குழந்தை நட்சத்திரமாக பணியாற்றினார். வெற்றிகரமான *சத்யம்* (2003) மூலம் இயக்குநராக அறிமுகமானார். இது பெரும் வரவேற்ப்பைப் பெற்றது.  தொடர்ந்து *பிரம்மாஸ்திரம்* , *ராஜுபாய்* போன்ற தெலுங்கு படங்களையும் இயக்கினார்.

## சொந்த வாழ்க்கை
சூர்யா கிரண், டி. எஸ். மணி மற்றும் ராதாவுக்கு தமிழ்நாட்டின் சென்னையில் பிறந்தார். இவரது குடும்பம் கேரளாவின் திருவனந்தபுரத்தைச் சேர்ந்தது. இவரது தங்கை சுஜிதா தனுஷ் ஒரு நடிகை ஆவார். சமுத்திரம் , காசி போன்ற படங்களில் நடித்த நடிகை காவேரியை காதலித்து திருமணம் செய்து கொண்ட இவர் கருத்து வேற்பாட்டால் விவாகரத்து செய்தர். மஞ்சள் காமாலை  நோயால் பாதிக்கப்பட்டிருந்த கிரண் தனது 48வது வயதில், 2024 மார்ச் 11 அன்று சென்னையில் உள்ள ஒரு மருத்துவமனையில் இறந்தார்.

; நடிகராக

* கல்லுக்குள் ஈரம் (1980) 
* மௌன கீதங்கள் (1981) 
* கடல் மீங்கல் (1981) 
* ரங்கா (1982) 
* டார்லிங், டார்லிங், டார்லிங் (1982) 
* முந்தானை முடிச்சு (1983) 
* படிக்காதவன் (1985) 
* நீதியின் மறுபக்கம் (1985) 
* மங்கம்மா சபதம் (1985) 

## மேற்கோள்கள்

பகுப்பு:தெலுங்குத் திரைப்பட நடிகர்கள்
பகுப்பு:தெலுங்குத் திரைப்பட இயக்குநர்கள்
பகுப்பு:இந்தியத் திரைப்பட இயக்குநர்கள்
பகுப்பு:2024 இறப்புகள்
பகுப்பு:1972 பிறப்புகள்
கந்தன் (இந்தித் திரைப்படம்)

***கந்தன்*** ()1965 இல் வெளிவந்த இந்திய இந்தி மொழி திரைப்படம் ஆகும்.‌ இத்திரைப்படத்தினை ஏ. பீம்சிங் இயக்கி இருந்தார். இத்திரைப்படத்தில் சுனில் தத், நூதன், பிரான், ஓம் பிரகாஷ், லலிதா பவார், ஹெலன் மற்றும் மும்தாஜ் ஆகியோர் முக்கிய வேடங்களில் நடித்திருந்தனர். திரைப்படத்திற்கு ரவி என்பவர் இசை அமைத்திருந்தார்.

1965 ஆம் ஆண்டில் அதிக பணம் ஈட்டி தந்த படங்கள் வரிசையில் ஏழாவது இடத்தினை இப்படம் பெற்றது. தோராயமாக ரூபாய். 2,80,00,000 மற்றும் ரூபாய். 1,40,00,000‌ லாபம் ஈட்டியதாக அறியப்படுகிறது.

இத்திரைப்படம் தமிழ்த் திரைப்படமான  *[[பாகப்பிரிவினை (திரைப்படம்)]]* என்பதன் மறு ஆக்கமாகும்..

## நடிகர்கள்
* ஓம் பிரகாஷ் ... ஜீவன்தாஸ் லால்
* லலிதா பவார் ... பகவந்தி ஜீவன்தாஸ் லால்
* மன்மோகன் கிருஷ்ணா ... சங்கர் லால்
* சுலோச்சனா சாட்டர்ஜி ... பார்வதி சங்கர் லால்
* சுனில் தத் ... கோவிந்த் சங்கர் லால்
* நூதன் ... ராதா கோவிந்த் லால்
* சுதேஷ் குமார் ... ஷியாம் சங்கர் லால்
* மும்தாஜ் ... நீலிமா ஷியாம் லால்
* பிரான்... நவரங்கி
* மோகன் சோட்டி ... மன்மௌஜி
* ஹெலன் ... ஜாதி (நடனக் கலைஞர்)
* ஜீவன்கலா ... சதி (நடனக் கலைஞர்)

## விருதுகள்
* சுனில் தத் - சிறந்த நடிகருக்கான பிலிம்பேர் விருது
* ரவி- சிறந்த இசையமைப்பாளருக்கான பிலிம்பேர் விருது
* லதா மங்கேஷ்கர் - சிறந்த பெண் பின்னணிப் பாடகருக்கான பிலிம்பேர் விருது 
* ராஜேந்திர கிருஷ்ணன்- சிறந்த பாடலாசிரியருக்கான பிலிம்பேர் விருது

## மேற்கோள்கள்

## வெளி இணைப்புகள்
* 

பகுப்பு:1965 திரைப்படங்கள்
பகுப்பு:ஏ. பீம்சிங் இயக்கிய தமிழ்த் திரைப்படங்கள்
சில்லாங் படைவீரர் குடியிருப்பு

**சில்லாங் படைவீரர் குடியிருப்பு** (*Shillong Cantonment*)  இந்திய மாநிலமான  மேகாலயாவின் கிழக்கு காசி மலை மாவட்டத்தில் உள்ள ஒரு படைவீரர் குடியிருப்பு நகரமாகும்.

## மக்கள்தொகை
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி,  சில்லாங் படைவீரர் குடியிருப்பு நகரம் 12,385  என்ற மக்கள் தொகையைக் கொண்டிருந்தது.  இம்மக்கள் தொகையில் ஆண்கள் 57% ஆகவும், பெண்கள் 43% ஆகவும்  இருந்தனர்.  சில்லாங்  படைவீரர் குடியிருப்பு நகரத்தின் சராசரி கல்வியறிவு விகிதம் 74% ஆகும், இது தேசிய சராசரியான 59.5%  என்பதை விட அதிகமாக உள்ளது.  இத்தொகையில் ஆண்களின் கல்வியறிவு 78% ஆகவும், பெண்களின் கல்வியறிவு 69% ஆகவும் அப்போது இருந்தது.  இந்நகரத்தின் மக்கள் தொகையில் 12% பேர் 6 வயதிற்குட்பட்ட குழந்தைகளாவர். 

## மேற்கோள்கள்

பகுப்பு:Coordinates on Wikidata
பகுப்பு:மேகாலயா மாநிலத்திலுள்ள ஊர்களும் நகரங்களும்
அகமதாபாத் படைவீரர் குடியிருப்பு

**அகமதாபாத்து படைவீரர் குடியிருப்பு** (*Ahmedabad Cantonment*]])  இந்தியாவின் குசராத்து மாநிலத்தில் அகமதாபாத் நகரத்திற்கும் காந்திநகர் நகருக்கும் இடையில் அமைந்துள்ளது.

## வரலாறு.
1830 ஆம் ஆண்டில் சர் இயே. மால்கம் இந்த படைவீரர் குடியிருப்பு  தளத்தைத் தேர்ந்தெடுத்து 1833 ஆம் ஆண்டில்  நிறுவக் காரணமாக இருந்தார். 

## மக்கள்தொகை
2011 ஆம் ஆண்டு  மேற்கொள்ளப்பட்டஇந்தியா மக்கள் தொகை கணக்கெடுப்பின்படி,  அகமதாபாத் படைவீரர் குடியிருப்பு 14,345 என்ற மக்கள் தொகையைக் கொண்டிருந்தது. அகமதாபாத் படைவீரர் குடியிருப்பின்  சராசரி கல்வியறிவு விகிதம் 81% ஆகும்.

## மேற்கோள்கள்

பகுப்பு:இந்தியத் தரைப்படை
பகுப்பு:அகமதாபாத்